Цяжка сказаць, што паспела — ці не паспела — НКГБ зрабіць з Клімовічам, Грабінскім і Сергіевічам за тыя кароткія тры месяцы між задумай спецаперацыі і нападам Германіі і што рабілі яны. Вядома, аднак, што яны засталіся жывыя і на свабодзе. Імаверна, НКВД рыхтавала вялікія працэсы для татальнага вынішчэння заходнебеларускай інтэлігенцыі, па аналогіі з працэсамі 1930—1938-га ва Усходняй Беларусі. Але вайна змяшала ўсе карты.